**miroseai a decembrie**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

cineva îți picta moși pe pupile

părul tău se umpluse de reni

iar eu nu aveam loc de colindătorii din inima ta

să-ți încălzesc buzele

nici braţele mele

nu puteau să te mai încapă

de daruri

miroseai a decembrie

ningea cu beteală între noi

prin ferestre magi anonimi

aruncau smirnă

tămâie

sms-uri

miroseai a decembrie

chiar tu erai Crăciunul

doar eu mă simțeam Paște